Document ID: 31995R2809

ΚΑΝΟΝΙΣΜΟΣ (ΕΚ) αριθ. 2809/95 ΤΗΣ ΕΠΙΤΡΟΠΗΣ της 5ης Δεκεμβρίου 1995 για τροποποίηση του κανονισμού (ΕΟΚ) αριθ. 3846/87 όσον αφορά την ονοματολογία των προϊόντων για τις εξαγωγικές επιστροφές στον τομέα του χοιρείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 13 παράγραφος 12,
Εκτιμώντας:
ότι, με τον κανονισμό (ΕΟΚ) αριθ. 3846/87 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2806/95 (4), έχει καθοριστεί για τις εξαγωγικές επιστροφές 7 ότι η ονοματολογία αυτή πρέπει να τροποποιηθεί για να είναι δυνατόν να περιοριστεί η ενδεχόμενη χορήγηση εξαγωγικής επιστροφής για το κρέας χωρίς κόκκαλα σε ορισμένα τεμάχια, νωπά, διατηρημένα με απλή ψύξη ή κατεψυγμένα 7 ότι πρέπει να εξαιρεθούν τα νωπά ή διατηρημένα με απλή ψύξη τεμάχια στα οποία υπάρχει δυνατότητα καταψύξεως που προβλέπεται στο άρθρο 4 και στο άρθρο 28 του κανονισμού (ΕΟΚ) αριθ. 3665/87 της Επιτροπής της 27ης Νοεμβρίου 1987 περί λεπτομερειών εφαρμογής του καθεστώτος των επιστροφών κατά την εξαγωγή για τα γεωργικά προϊόντα (5), όπως τροποποιήθηκε τελευταία από τον κανονισμό (ΕΚ) αριθ. 1384/95 (6), ώστε να αποφευχθεί τα προϊόντα αυτά να εξαχθούν με επιστροφή προς απομεμακρυσμένους προορισμούς 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο τομέας 7 του παραρτήματος του κανονισμού (ΕΟΚ) αριθ. 3846/87 τροποποιείται ως εξής:
1. οι κωδικοί ΣΟ 0203 19 55 και 0203 29 55 της ονοματολογίας των γεωργικών προϊόντων για τις εξαγωγικές επιστροφές αντικαθίστανται από τους αντίστοιχους κωδικούς που αναγράφονται στο παράρτημα του παρόντος κανονισμού 7 2. προστίθεται η νέα υποσημείωση 11 που αναγράφεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Δεκεμβρίου 1995.

Labels: 3
17
6